# MILJØTERAPEUTER VED STIFTELSEN RADARVEIEN

Stiftelsen Radarveien er en ideell stiftelse som gir tilbud til rundt 80 voksne mennesker med utviklingshemming. Stiftelsen er organisert i 7 dagsenteravdelinger og en avlastningsavdeling. Alle brukerne har omfattende bistandsbehov og individuelt tilrettelagte tilbud. Vi tilrettelegger for at brukeren skal kunne utvikle, vedlikeholde og ha glede av egne ferdigheter og kunnskaper. Vi bidrar til økt livskvalitet og gir brukeren innflytelse i egen hverdag. Vår styrke er at vi gir et individuelt tilpasset og meningsfullt tilbud. Våre verdier er samarbeid, trivsel og kvalitet.

# Dagsenteravdelingene søker miljøterapeuter i 100% stilling

Avdelingene har mellom 7 og 11 brukere med ulike bistandsbehov. Noen avdelinger har mange rullestolbrukere, andre har en hovedvekt av brukere innenfor autismespekteret. Flere av brukerne har vedtak etter Lov om kommunale helse- og omsorgstjenester, Kap. 9.

Radarveiens satsningsområder er kommunikasjon, fysisk fungering, ADL-ferdigheter, arbeid og sysselsetting, helse og velvære, sansestimulering og sosial fungering. Avdelingene har fokus på struktur, forutsigbarhet og høy grad av individuell tilpasning.

**Kvalifikasjoner:**

* Bachelor helse-/sosialfag, fortrinnsvis innen vernepleie
* Erfaring med målgruppen
* Kompetanse og erfaring fra målrettet miljøarbeid
* God skriftlig og muntlig fremstillingsevne
* Gode datakunnskaper
* Ansvarsbevisst, fleksibel og løsningsorientert med evne til å arbeide selvstendig og i gruppe
* Personlig egnethet vektlegges

**Arbeidsoppgaver:**

* Direkte målrettet miljøarbeid
* Ansvar for å drifte tjenestetilbudet til bruker
* Medansvar for å utarbeide og gjennomføre tiltak etter Lov om kommunale helse- og omsorgstjenester, kapittel 9 (noen avdelinger)
* Samarbeid med pårørende og relevante instanser
* Veiledning og opplæring av andre ansatte

**Vi tilbyr:**

* Et godt arbeidsmiljø, og en engasjert personalgruppe
* Gode rutiner for introduksjon og opplæring
* Relevante kurs og veiledning, internt og eksternt
* Arbeid på dagtid
* Fri mellom jul og nyttår og i påskeuken (etter prøvetid)
* Lønn etter avtale mellom Hovedorganisasjonen Virke og arbeidstakerorganisasjonene
* Forsikret tjenestepensjon Virke

Tiltredelse etter avtale.

Ved ansettelse må politiattest fremlegges.

**Har du lyst til å vite mer, ta kontakt med fagkonsulent Wenche Emblem mobil: 958 35 750.**

**Søknad og cv sendes** **radarveien@radarveien.no****. Søknadsfrist 17.06.18, søknader behandles fortløpende.**